Planeerisin endale pikalt mõnusat õhtut 27. märtsiks koos teleri vahendusel näidatava galaga, viimasel hetkel hoopis muutsid mu plaane ootamatult võidetud piletid Tallinn  Music Weeki raames peetavale folgi-erile, nõnda panin kallihinnalise videomaki lindistama ja aina kibelesin Viljandi koju tagasi seda vaatama. Mitu päeva üritasin hoiduda ajalehtede uudistest, blogidest ja Twitterist, et säiliks ikka mingigi põnevus. Kattes endale tavapärasemast uhkema lõunalaua, asusin õhinaga jälgima lühikest (minu jaoks võiks see kesta ja kesta) auhinnatseremooniat Vanemuises. Mõni hetk võttis minulgi hinge kinni ja siis diivanilt üles hüppama. Hea oli tunda rõõmu ja naerda ühes  teatrirahvaga!